Tori Vallavalitsus
tori@torivald.ee	Teie: 02.11.2023 nr 6-2.1/3865

Meie: 30.11.2023 nr 4-3/23/5484-2	

Seisukoht Tori valla Eametsa küla Marjapõllu ja Liisapõllu kinnistute detailplaneeringu koostamise algatamise ja detailplaneeringu KSH algatamata jätmise otsuse eelnõu ja KSH eelhinnangu kohta

Tori Vallavalitsus esitas Riigi Kaitseinvesteeringute Keskusele (edaspidi RKIK) seisukoha saamiseks ja arvamuse avaldamiseks Tori valla Eametsa küla Marjapõllu ja Liisapõllu kinnistute detailplaneeringu koostamise algatamise ja detailplaneeringu keskkonnamõju strateegilise hindamise (edaspidi KSH) algatamata jätmise otsuse eelnõu, KSH eelhinnangu ja lisamaterjalid.

Detailplaneeringu eesmärgiks on Marjapõllu ja Liisapõllu kinnistud jagada ühepereelamu ja ärimaa kruntideks, määrata moodustatud kruntidele ehitusõigus ning lahendada vajalik taristu ja haljastus.

Planeeritav ala asub riigikaitselise ehitise Pärnu maleva staabi- ja tagalakeskuse piiranguvööndis

RKIK on tutvunud esitatud materjalidega. KSH eelhinnangus ja detailplaneeringu lähteseisukohtades on märgitud, et planeeritav ala asub riigikaitseliste ehitiste Eametsa linnak ja Pärnu maleva staabi- ja tagalakeskuse piiranguvööndis. Palume seda täpsustada. Planeeritav ala asub ainult Pärnu maleva staabi- ja tagalakeskuse piiranguvööndis.

Lugupidamisega

(allkirjastatud digitaalselt)

Katri Raudsepp
üldosakonna juhataja

Priit Alekask
717 0536 priit.alekask@rkik.ee